ai4bharat/Pralekha huggingface dataset:
نائب صدر جمہوریہ ہند کا سکریٹریٹ
تعلیم اور صفائی ستھرائی ہمارے ملک میں بہت ضروری ہیں : نائب صدر جمہوریہ
نئی دلّی ، 20 اپریل؍نائب صدر جمہوریہ ہند جناب ایم وینکیا نائیڈو نے تعلیم اور صفائی کی اہمیت پرزوردیتے ہوئے کہا ہے کہ ہمارے ملک میں تعلیم اور صفائی ستھرائی بہت ضروری ہیں اور اس کے حصول کے لئے نہ صرف سرکاری شعبے ، عوامی بلکہ انفرادی طوربھی لوگوں کو شامل ہونا چاہئیے ۔ وہ گزشتہ روز امر اجالا پبلی کیشنز لمیٹیڈ کے امر اجالا فاؤنڈیشن کی جانب سے اسکالر شپ پیش کئے جانے کی تقریب کے دوران طلباء اور ان کے والدین سے خطاب کر رہے تھے ۔
نائب صدر جمہوریہ نے کہا کہ امر اجالا فاؤنڈیشن اپنی سماجی ذمہ داریوں کے ایک حصے کے طورپرسماج کے کمزور طبقے کی مدد کے لئے مختلف سماجی سرگرمیاں چلا رہا ہے خصوصاً دویانجن۔ انہوں نے کہا کہ یہ فاؤنڈیشن تعلیم ، با اختیار بنانے ، بیداری پیدا کرنے ، دیہی ترقیات اور صحت کے شعبوں میں اپنی کارپوریٹ سماجی اپنی ذمہ داری نبھا رہا ہے ۔
نائب صدرجمہوریہ نے کہا کہ غریبوں اور پچھڑے ہوئے لوگوں کی مدد کرنا ہمارے مالا مال ثقافتی ورثے کا حصہ ہے ۔ انہوں نے مزید کہا کہ انسانیت کی خدمت ایشور کی خدمت ہے ۔ یہ ہماری ذمہ داری کا ایک حصہ ہے اور ہم میں سے ہر ایک کو دوسروں کے لئے کچھ کرنا کرناچاہئیے ۔ شیئر اینڈ کیئر کے موٹو کے ساتھ سیکھنا ، کمانا اور سماج کو واپس لوٹانا چاہئیے ۔
۔ ۔ ۔ ۔ ۔
(u. 2181
س ش ۔ ر ۔ ر۔ 20.4.18
وزیراعظم کا دفتر
نتائج کی فہرست : مالدیپ کے صدر کا بھارت کاسرکاری دورہ
پروجیکٹس کاجائزہ / سنگ بنیاد
1.گریٹر مالے کنکٹویٹی پروجیکٹ کے لئے پہلا کنکریٹ کاڈالا جانا۔ ہندوستان کی مدد سے 500 ملین امریکی ڈالر کا پروجیکٹ مستقل کاموں کی شروعات کاموقع ۔
2. ہلہومالی میں 400 سوشل ہاؤسنگ یونٹس کی تعمیر سے متعلق پیش رفت کاجائزہ جس کےلئے 227 ملین ا مریکی ڈالر کی مالی امداد ایگزم بینک آف انڈیا بائرس کریڈٹ فا ئنانس کے تحت کی گئی ہے ۔
3. ہندوستان مالدیپ کے ترقیاتی تعاون کاجائزہ جس میں 34 جزائر میں پانی اورصفائی ستھرائی ، ا ڈو سڑکوں اوربحالی کے علاوہ جمعہ مسجدکی بحالی کے پروجکٹس شامل ہیں۔
یہ سمجھوتے اورمفاہمت ناموں کاتبادلہ
1.صلاحیت سازی اور این آئی آر ڈی پی آر ہندستان اور مالدیپ کی مقامی سرکاری ا تھارٹی کے درمیان مالدیپ کی خواتین کی ترقی کمیٹی اورلوکل کونسلس کے ممبروں کی صلاحیت سازی اور تربیت سے متعلق مفاہمت نامہ ۔
2.مالدیپ کی ماہی پروری کی وزارت اور ہندوستان کے آئی این سی او آئی ایس کے درمیان بحری سائنسی تحقیق اورڈیٹا ایک دوسرے کو مشترک کرنےکے علاوہ امکانی فشنگ زون کی پیش گوئی کی صلاحیت سازی میں اشتراک سے متعلق مفاہمت نامہ ۔
3. سی ای آر ٹی – ہندوستان اور این سی آئی ٹی مالدیپ کے درمیان سائبرسیکورٹی کے شعبے میں تعاون کے لئے مفاہمت نامہ ۔
4. این ڈی ایم اے ہندوستان اور ین ڈی ا یم اے مالدیپ کے درمیان آفات کے بندوبست کےشعبےمیں تعاون کےلئےمفاہمت نامہ ۔
5. ایگزم بینک انڈیا اور مالدیپ کی وزارت خزانہ کے درمیان مالدیپ میں پولیس بنیادی ڈھانچے کے لئے 41 ملین امریکی ڈالر کا بایرس کریڈٹ فائنانسنگ کاسمجھوتہ ۔
6.ہلہومالے میں تعمیر کئے جانےوالے اضافی 2000 سوشل ہاؤسنگ یونٹس کےلئے 119ملین امریکی ڈالر کی بایرس کریڈٹ فنڈنگ منظوری سے متعلق مالدیپ کی وزارت خزانہ اورہندوستان کے ایگزم بینک کے ذریعہ اقرارنامہ ۔
اعلانات
مالدیپ میں بنیادی ڈھانچے کے منصوبوں کی مالی اعانت کے لیے 100 ملین امریکی ڈالر کی نئی لائن آف کریڈٹ کی توسیع۔
2. لائن آف کریڈٹ کے تحت 128 ملین امریکی ڈالر کےہنیمادھو ہوائی اڈے کے ترقیاتی منصوبے کے لیے ای پی سی ٹھیکہ دینے کی منظوری
3. ڈی پی آر کی منظوری اور لائن آف کریڈٹ کے تحت 324 ملین امریکی ڈالر کے گلہی فہلوبندگاہ کے ترقیاتی منصوبے کے ٹینڈرنگ کے عمل کا آغاز
4. لائن آف کریڈٹ کے تحت 30 ملین امریکی ڈالر کے کینسر ہسپتال کے منصوبے کے لیے فزیبلٹی رپورٹ اور مالیاتی بندش کی منظوری
5.ہلہومالے میں اضافی 2,000 سوشل ہاؤسنگ یونٹس کے لیے ا یگزم بینک آف انڈیا کی جانب سے کے ذریعے 119 ملین امریکی ڈالر کے بایرس کی قرض کی فراہمی
6. مالدیپ سے ہندوستان کو ڈیوٹی فری ٹونا برآمد کرنے کی سہولت
7. مالدیپ کی قومی دفاعی فورس کو پہلے فراہم کردہ جہاز سی جی ایس -ہوراوے کے متبادل جہاز کی فراہمی
8. مالدیپ کی قومی دفاعی فورس کو دوسرے لینڈنگ کرافٹ اسالٹ  کی فراہمی
9. مالدیپ کی نیشنل ڈیفنس فورس کو 24 یوٹیلیٹی گاڑیوں کا تحفہ
محنت اور روزگار کی وزارت
لیبر بیورو ، چندی گڑھ میں کوویشیلڈ ویکسین کے انتظام کے لئے پہلا ویکسی نیشن کیمپ
نئی دہلی 11 مئی 2021: لیبر بیورو ، چندی گڑھ نے آج 45 سال اور اس سے زیادہ عمر کے افراد کے لئے کوویشیلڈ ویکسین لگانے کے لئے، اپنے کیمپس میں، پہلے ویکسی نیشن کیمپ کا انعقاد کیا۔ اس کیمپ میں 30 افراد کو ویکسی نیشن لگائی گئی جن میں لیبر بیورو / پے اینڈ اکاؤنٹس آفس ، لیبر بیورو اور چیف لیبر کمشنر  چندی گڑھ کے اہلکار اور ان کے کنبہ کے افراد شامل تھے۔ اس کیمپ کا اہتمام چندی گڑھ کے محکمہ صحت کے تعاون سے کیا گیا تھا جس میں ہیلتھ ورکرز کی ایک مخصوص ٹیم کو،ایک تعنیات ڈاکٹر کی مجموعی نگرانی میں، ویکسی نیشن کی مہم پر عمل درآمد کرنے کے لئے تعنیات کیا گیا تھا۔
تمام لیبر بیورو برادران سے اپیل کرتے ہیں کہ وہ اپنے کنبہ کے ممبران کے ساتھ خود کو بھی ویکسی نیشن لگوائیں، لیبر بیورو کے ڈائریکٹر جنرل جناب ڈی پی ایس نیگی نے اس ویکسی نیشن ڈرائیو کی اہمیت پر زور دیتے ہوئے بتایا کہ یہ ویکسین نہ صرف کسی فرد کی حفاظت کرتی ہے بلکہ یہ بھی یقینی بناتی ہے کہ وہ فرد مستقبل میں اس انفیکشن کو منتقل نہ کرے۔ انہوں نے زور دے کر کہا کہ جب کوئی شخص ویکسین لگواتا ہے تو وہ نہ صرف اس جان لیوا وائرس سے اپنے آپ کو بچاتا ہے بلکہ وہ اپنے خاندان کے ارکان کو بھی اس مہلک وائرس سے محفوظ کر دیتا ہے اور اس کے نتیجے میں اہلکاروں کے اپنےفرائض کو زیادہ اعتماد اورلگن سے نبھانے میں مدد بھی کرتا ہے۔ جناب نیگی نے بھی اس ویکسین کے مذموم ہونے کے بارے میں خدشات کو مسترد کیا اور بتایا کہ ویکسی نیشن لگواانا ایک بہت بڑا معاشرتی مقصد ہے ، کیونکہ اس سے ٹرانسمیشن کا سلسلہ ختم ہو جائے گا ، جو وقت کی اہم ضرورت ہے۔
زراعت اور کاشتکاروں کی فلاح و بہبود کی وزارت
آبی بندو بست کے لئےآئی سی آر آئی ایس اے ٹی اورآئی سی اے آر کے درمیان شراکت داری
آئی سی آر آئی ایس اے ٹی۔آئی سی اے آر کےباہمی تعاون کے منصوبے  میں تین تحقیقی پروجیکٹ شامل ہیں۔ان پروجیکٹوں میں سے ایک اہم توجہ اناج کی پھلیوں  اور خشک زمین کے اناج  میں جینیاتی بہتری لاناہے تاکہ ان کی پیداواری صلاحیت، موافقت اور معیار کی خصوصیات میں اضافہ کیا جاسکے۔خشک سالی کےخطرے والے ماحول میں باجرے کے تنوع کو بہتر بنانے کا ایک باہمی تعاون پرمبنی پروجیکٹ ستمبر 2021 میں مکمل کیاگیا ۔آئی سی آر آئی ایس اے ٹی کئی آئی سی اے آر اداروں کے ساتھ ممکنہ تعاون کے لیے کام کرتا ہے تاکہ سائنس پر مبنی بارش کے پانی کی ذخیرہ کرنےاور مینجمنٹ ٹیکنالوجیز کے استعمال کے ذریعہ خشک زمین کی پیداواری صلاحیت کو بہتر بنایا جا سکے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کیں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ مودی حکومت کے گزشتہ آٹھ سالوں میں ملک کے دور دراز علاقوں میں ترقی ہوئی ہے
وزیر موصوف ادھم پور کے قریب پنچیری کے سنکری مندر میں پوجا کرنے کے بعد ایک بڑے اجتماع سے خطاب کر رہے تھے
ڈاکٹر جتیندر سنگھ نے پنچیری میں ایم پی ایل اے ڈی فنڈ سے تعمیر کردہ ایک کمیونٹی ہال بھی عوام کے لیے وقف کیا
مودی حکومت کے گزشتہ آٹھ سالوں کے دوران ادھم پور، کٹھوعہ، ڈوڈہ کو ملک کے سب سے زیادہ ترقی یافتہ لوک سبھا حلقوں میں سے ایک بتاتے ہوئے، مرکزی وزیر ڈاکٹر جتیندر سنگھ نے آج کہا کہ اس عرصے کے دوران ترقی خطے کے دور دراز علاقوں تک پہنچی ہے جنھیں اس سے پہلے کی حکومتوں کے دوران نظر انداز کر دیا گیا تھا۔
یہاں سے نزدیک پنچیری کے سنکری مندر میں پوجا کرنے کے بعد ایک بڑے اجتماع سے خطاب کرتے ہوئے ڈاکٹر جتیندر سنگھ نے کہا، ایسا اس لیے ممکن ہوا کیونکہ وزیر اعظم مودی کے دور میں بغیر کسی ووٹ کے خیال کے ترقی ہمارا نصب العین رہا ہے۔ انھوں نے کہا کہ ہم نے ضرورت کے مطابق فراہم کرنے کے کلچر پر عمل کیا ہے تاکہ ہر علاقے کی یکساں ترقی ہو اور ایسا کرتے ہوئے ہم نے علاقے کے انتہائی ضرورت مند لوگوں تک رسائی اور سب کو انصاف فراہم کرنے کے کلچر پر عمل کیا ہے، ووٹ کی سیاست پر غور کیے بغیر اور یہ سوچے بغیر کہ اس علاقے کے لوگ ہمیں ووٹ دیتے ہیں یا نہیں۔
اس موقع پر ڈاکٹر جتیندر سنگھ نے ایم پی ایل اے ڈی فنڈ سے تعمیر کیا گیا ایک کمیونٹی ہال بھی عوام کے لیے وقف کیا۔ انھوں نے کہا کہ پنچیری کے اپنے آخری دورے کے دوران تین چار اہم مطالبات تھے جن میں سے زیادہ تر کو پورا کرنے کی کوشش کی تھی اور ان میں سے ایک کمیونٹی ہال کا مطالبہ تھا۔
انھوں نے کہا کہ دوسرا مطالبہ، پنچیری کو سیاحتی مقام کے طور پر فروغ دینا تھا اور مزید کہا کہ یہ مطالبہ پورا ہو گیا ہے کیونکہ پنچیری کو جموں و کشمیر کے سیاحتی مقامات کی فہرست میں شامل کر دیا گیا ہے۔ انھوں نے کہا کہ نئے پاور پروجیکٹ کی تنصیب سے بجلی کی طویل لوڈ شیڈنگ کی شکایت کا ازالہ ہو جائے گا جس کا عوام کو پہلے سامنا کرنا پڑتا تھا۔
ادھم پور، کٹھوعہ، ڈوڈہ لوک سبھا حلقہ میں پچھلے آٹھ سالوں کے دوران کیے گئے 75 اہم ترقیاتی کاموں پر مبنی پمفلٹ کا حوالہ دیتے ہوئے، ڈاکٹر جتیندر سنگھ نے کہا، اس کی خاص بات یہ ہے کہ نہ صرف کئی قومی منصوبے شروع کیے گئے اور کئی رکے ہوئے منصوبے دوبارہ شروع کیے گئے، بلکہ یہاں ایسے تاریخی منصوبے لائے گئے جن کے لیے عوامی سطح پر کوئی مطالبہ نہیں کیا گیا تھا۔
ڈاکٹر جتیندر سنگھ نے کہا کہ ادھم پور، کٹھوعہ، ڈوڈا ممکنہ طور پر ملک کا واحد لوک سبھا حلقہ ہے، جس نے مختصر وقت میں تین مرکزی مالی اعانت یافتہ میڈیکل کالج حاصل کیے ہیں۔
ڈی ڈی سی چیئرمین ادھم پور لال چند، جموں و کشمیر بی جے پی کے نائب صدر پون کھجوریا اور بی ڈی سی کے چیئرمین جیون لال نے بھی اس موقع پر خطاب کیا اور یہاں کے ایم پی کے بطور ڈاکٹر جتیندر سنگھ کی مدت کے دوران خطے میں بڑے پیمانے پر ہونے والی پیش رفت کی تعریف کی۔
صحت اور خاندانی بہبود کی وزارت
ہندوستان میں گذشتہ 24 گھنٹوں میں کووڈ – 19 کے یومیہ 60،753 نئے معاملات درج کیے گئے
ہندوستان میں کووڈ – 19 کا فعال معاملہ مزید کم ہو کر 7،60،019 رہ گیا؛ 74 دن کے بعد سب سے کم
مسلسل 37 ویں دن وبائی مرض سے صحت یاب ہونے والوں کی تعداد روزانہ نئے معاملوں سے کہیں زیادہ
صحت یابی کی شرح مستقل طور پر بڑھ کر 96.16فیصد ہوگئی
پازیٹو ہونے کی یومیہ شرح 2.98فیصد ، مسلسل 12 ویں دن 5فیصد سے کم
نئی دہلی۔ 19 جون ہندوستان میں روزانہ نئے معاملوں کی تعداد میں مسلسل کمی درج کی جا رہی ہے۔ ملک میں پچھلے 24 گھنٹوں کے دوران 60،753 روزانہ نئےمعاملے درج کیے گئے ہیں۔
اب مسلسل 12ویں دن ملک میں کووڈ – 19 کے نئے معاملوں کی تعداد ایک لاکھ سے بھی کم درج کی گئی ۔ یہ مرکز اور ریاستوں / مرکز کے زیر انتظام ریاستوں کے باہمی تعاون سے کی جا رہی مسلسل کاوشوں کا نتیجہ ہے۔
ہندوستان میں کووڈ – 19 کے فعال معاملوں کی تعداد میں مسلسل کمی کا رجحان دیکھا جا رہا ہے۔ فعال معاملوں کی تعداد گھٹ کر آج 7،60،019 ہوگئی ۔ فعال معاملوں کی تعداد 74 دن کے بعد سب سے کم درج کی گئی ہے۔
گذشتہ 24 گھنٹوں کے دوران فعال معاملوں کی تعداد میں کل 38،637 کی کمی دیکھنے میں آئی ہے اور یہ اب ملک کے کل کووڈ پازیٹو معاملوں کا صرف 2.55 فیصد ہے۔
چونکہ کووڈ – 19انفیکشن سے صحت یاب ہونے کے ساتھ مسلسل 37 ویں دن بیماری سے صحت یاب ہونے والے افراد کی یومیہ تعداد کووڈ – 19 کے یومیہ نئے معاملوں سے زیادہ ہے۔ گذشتہ 24 گھنٹوں کے دوران 97،743 افراد صحت یاب ہوئے ہیں۔
گذشتہ 24 گھنٹوں کے دوران یومیہ نئے معاملوں کے مقابلے میں تقریبا 37 ہزار  سے زیادہ لوگ صحت یاب ہوئے ہیں۔
ہندوستان میں وبائی مرض کے آغاز کے بعد سے پہلے ہی کل 2,86,78,390 افراد کووڈ – 19 سے صحت یاب ہوچکے ہیں اور گذشتہ 24 گھنٹوں میں کل 97،743 مریض صحت یاب ہوئے ہیں۔ اس بیماری سے صحت یاب ہونے کی قومی شرح بھی بہتر ہو کر 96.16فیصد ہو گئی ہے اور اس میں مسلسل اضافہ ہو رہا ہے۔
ہندوستان میں گذشتہ 24 گھنٹوں کے دوران مجموعی طور پر 19،02،009 جانچ ہوئی جس کے ساتھ اب تک ہوئی جانچ کی کل تعداد 38.92 کروڑ سے زیادہ  ہے۔
اگرچہ ملک بھر میں ایک طرف ٹیسٹنگ میں اضافہ کیا گیا ہے ،وہیں دوسری طرف ہفتہ وار پازیٹو ہونے کی شرح بھی مسلسل کم ہو رہی ہے۔ پازیٹو ہونے کی ہفتہ وار شرح فی الحال 3.58فیصد ہے جبکہ یومیہ پازیٹو ہونے کی شرح آج 2.98فیصدہوگئی ہے۔ یہ مسلسل 12 دنوں سے تک 5فیصد سے کم پر برقرار ہے۔
ہندوستان میں اب تک کووڈ – 19 کے ٹیکے لگانے کی تعداد 27.23 کروڑ سے تجاوز کر گئی ہے۔ عارضی رپورٹ کے مطابق آج صبح 7 بجے تک 37،48،147 نشستوں میں مجموعی طور پر اب تک 27،23،88،783 ویکسین کی خوراکیں دی گئی ہیں۔ گذشتہ 24 گھنٹوں کے دوران 33،00،085 ویکسین کی خوراکیں دی گئیں۔
ان میں یہ شامل ہیں:
|
|
|
|
پہلی خوراک
|
|
1,01,03,317
|
|
دوسری خوراک
|
|
70,47,769
|
|
|
|
پہلی خوراک
|
|
1,70,41,025
|
|
دوسری خوراک
|
|
89,95,949
|
|
|
|
پہلی خوراک
|
|
5,17,64,981
|
|
دوسری خوراک
|
|
11,43,777
|
|
|
|
پہلی خوراک
|
|
7,90,19,144
|
|
دوسری خوراک
|
|
1,25,08,833
|
|
|
|
پہلی خوراک
|
|
6,39,72,814
|
|
دوسری خوراک
|
|
2,07,91,174
|
|
کل
|
|
27,23,88,783
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5652
(
وزیراعظم کا دفتر
جکارتہ، انڈونیشیا روانہ ہونے سے قبل وزیراعظم کا بیان
میں عزت مآب جناب جوکوویڈوڈو کی دعوت پر آسیان سے متعلق میٹنگوں میں حصہ لینے کے لئے جکارتہ، انڈونیشیا کے لئے روانہ ہورہا ہوں۔
میری پہلی بات چیت 20 ویں آسیان-ہند سربراہ کانفرنس میں ہوگی۔ میں آسیان کے رہنماؤں کے ساتھ اپنی شراکت داری کے مستقبل پر بات چیت کرنے کا منتظر ہوں جو اپنی چوتھی دہائی میں داخل ہوچکی ہے۔آسیان کے ساتھ بات چیت ہندوستان کی ’’مشرق نواز‘‘ پالیسی کا ایک اہم ستون ہے۔پچھلے سال شروع ہوئی جامع اسٹریٹجک پارٹنر شپ نے ہمارے رشتوں میں ایک نئی جان پھونکی ہے۔
اس کے بعد، میں 18 ویں مشرقی ایشیا سربراہ کانفرنس میں شرکت کروں گا۔ یہ پلیٹ فارم توانائی اور غذائی تحفظ، ماحولیات، صحت اور ڈیجیٹل تبدیلی سمیت علاقائی اہمیت کے حامل امور پر غور و فکر کرنے کا ایک کارگر موقع فراہم کرتا ہے۔میں ان تمام عالمی چیلنجز سے مشترکہ طور پر نمٹنے کے لئے ای اے ایس کے دیگر لیڈران کے ساتھ عملی تعاون سے متعلق تبادلہ خیال کرنے کا منتظر ہوں۔
مجھے پچھلے سال بالی میں جی 20 اجلاس کے موقع پر انڈونیشیا کا دورہ یاد ہے اور مجھے پوری امید ہے کہ یہ دورہ بھی آسیان خطے کے ساتھ ہماری بات چیت کو مزید مضبوطی عطا کرے گا۔
۔۔۔۔۔۔۔۔۔۔۔
ش ح۔ق ت۔ن ا۔
U-9257
(
نائب صدر جمہوریہ ہند کا سکریٹریٹ
’’ہمارا ترنگا ہماری شان کی عکاسی کرتا ہے‘‘ ۔ نائب صدر
نائب صدر جمہوریہ نے ارکان پارلیمنٹ کے ساتھ ‘ہر گھر ترنگا’ بائیک ریلی کو روانہ کیا
نائب صدرجمہوریہ نے کہا کہ اس طرح کے پروگراموں سےپارلیمنٹ میں ٹکراؤ میں کمی آئے گی
نائب صدرجمہوریہ نے 2047 تک ہندوستان کو دنیا میں نمبر ایک بنانے کے لئے کہا
نائب صدر نے نوآبادیاتی حکومت کی عکاسی کرنے والی ایک نظم سنائی
نائب صدر جمہوریہ جناب جگدیپ دھنکھر نے آج نئی دہلی کے پرگتی میدان سے‘ہر گھر ترنگا’بائیک ریلی کو جھنڈی دکھاتے ہوئے کہا کہ ‘‘ہمارا ترنگا ہماری شان ہے’’۔ اس منفرد بائیک ریلی میں متعدد ممبران پارلیمنٹ اور مرکزی وزراء نے حصہ لیا جس کا اہتمام ثقافت کی وزارت نے کیا تھا۔
شرکت کرنے والے پارلیمانی ارکان کے جوش و جذبے اور مسرت کو سراہتے ہوئے نائب صدر جمہوریہ نے اس امید کااظہار کیا کہ اس طرح کی پروگراموں سے پارلیمنٹ میں ٹکراؤ میں کمی آئے گی۔
اجتماع سے خطاب کرتے ہوئے، انہوں نے ہر ایک کو ہندوستان کا فخر ہونے اور ہمیشہ قوم کو اولیت دینے پر زور دیا ۔ ہر محاذ پر ہندوستان کی طرف سے کی گئی زبردست پیشرفت کا ذکر کرتے ہوئے جناب دھنکھر نے کہا کہ ہمیں اپنا کام اور ہمارے نوجوانوں کی رہنمائی اس طرح کرنا چاہئے اور کہ 2047 میں جب ہندوستان اپنی آزادی کے 100 سال مکمل کرے گا،تب بھارت عالمی سطح پر سب سے اوپر ہوگا۔
نائب صدر جمہوریہ نے اس بات پر بھی زور دیا کہ آج ہمارے مجاہدین آزادی اور بنیاد گزار وں کی قربانیوں اور خدمات کو تسلیم کرنے اور ان کی یاد منانے کا موقع ہے، انہوں نے ہر بھارتی شہری کو اس بات کو یقینی بنانے کی تلقین کی کہ قومی پرچم، جو ہماری قوم کی شان کی علامت ہے، ہمیشہ سر بلند رہے۔
نائب صدر جمہوریہ نے اس پہل کو مزید وسعت دینے کی خاطر ‘ہر گھر ترنگا’ مہم اور بائیک ریلی کے کامیاب انعقاد کے لیے ثقافت کی وزارت کی کوششوں کی بھی ستائش کی۔
تجارت اور صنعت، صارفین کے امور ، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل، شمال مشرقی خطے کے ثقافت، سیاحت اور ترقی کے وزیر، جناب جی کشن ریڈی، اطلاعات و نشریات نوجوانوں کے امور اور کھیلوں کے وزیر جناب انوراگ سنگھ ٹھاکر، جل شکتی کے وزیر، جناب گجیندر سنگھ شیخاوت، ثقافت کی وزیر مملکت محترمہ میناکشی لیکھی، ارکان پارلیمنٹ اور دیگر معزز شخصیات بھی اس موقع پر موجود تھیں۔
نائب صدر کی تقریر کا مکمل متن پڑھنے کے لیے درج ذیل لنک ہے، براہ کرم نیچے کلک کریں۔
https://pib.gov.in/PressReleasePage.aspx?PRID=1947647
ٹیکسٹائلز کی وزارت
ٹیکسٹائل کی وزیر نے ہست شلپ کمپلیکس کا سنگ بنیاد رکھا
نئی دلّی ، 19 فروری ؍ٹیکسٹائل کی مرکزی وزیر محترمہ اسمرتی زوبین ایرانی نے گزشتہ روز نئی دلّی میں ہست شلپ کمپلیکس کا سنگ بنیاد رکھا ۔ ٹیکسٹائل کی وزیر نے اپنے خطاب میں کہا کہ اس بھون کو دین دیال انتر راشٹریہ ہست شلپ بھون کا نام دیا جائے گا اور اس بھون میں ایوارڈ یافتہ فنکاروں کو اپنی مصنوعات کی فروخت کے لئے باری کی بنیاد پر جگہ دی جائے گی اور دیگر صلاحیتوں کے حامل فن کاروں کو اس میں ترجیح دی جائے گی ۔ اسمرتی زوبین ایرانی نے مزید کہا کہ ہست شلپ بھون ملک بھر سے آنے والے ہتھ کرگھا فن کاروں کو راہ داری سہولیات بھی فراہم کرے گا ۔
فی حال ہینڈی کرافٹ سے متعلق مختلف دفاتر مختلف مقامات پر قائم ہیں ۔ ہست شلپ بھون کی تعمیر کے بعد اس میں 23 دوکانیں فنکاروں کے لئے ، سارک ممالک کے فن کاروں کے لئے ایک شو روم ، ایک کیوسک ، پانچ گیلریا ں اور ایک کنونشن ہال ہو گا ۔
ممبر پارلیمنٹ ، ساؤتھ دلّی ، رمیش بدھوڑی اور ڈیولپمنٹ کمشنر ، ہینڈی کرافٹس ، شانت مانو بھی اس موقع پر ہتھ کرگھا فن کاروں کے ساتھ موجود تھے ۔
ہست شلپ بھون کی تعمیر کا کام 113.56 کروڑ روپئے کی لاگت سے این بی سی سی کے ذریعہ کیا جا رہا ہے ۔ یہ کام 18 ماہ کی مدت میں مکمل کیا جائے گا ۔
۔ ۔ ۔ ۔ ۔ ۔
U . 1072
(Visitor Counter : 48
وزیراعظم کا دفتر
وزیر اعظم نے پی ایم سواندھی اسکیم کے 50 لاکھ مستفیدین کے سنگ میل کی ستائش کی
وزیر اعظم نریندر مودی نے، پی ایم سواندھی اسکیم کے 50 لاکھ مستفیدین کے سنگ میل کی ستائش کی ہے۔ وزیر اعظم نے اس بات کو اجاگر کیاکہ پی ایم سوا ندھی نے ریڑی-پٹری والوں کی زندگیوں کو نہ صرف سہل بنایاہے بلکہ اس میں انہیں وقارکے ساتھ زندگی بسر کرنے کا موقع بھی فراہم کیاہے۔
ہاؤسنگ اور شہری امور کی وزارت کے ذریعے ایکس پر ایک پوسٹ شراکت کرتےہوئے،وزیر اعظم نے کہا:
’’اس نمایاں کامیابی کے لیے بہت بہت مبارکباد! مجھے ا طمینان ہے کہ پی ایم سواندھی یوجنا سے نہ صرف ملک بھر کے ہمارے ریڑی-پٹری والوں کی زندگی آسان ہوئی ہے، بلکہ انہیں وقارکے ساتھ جینے کا موقع بھی ملا ہے‘‘۔
صحت اور خاندانی بہبود کی وزارت
کووڈ -19 کیتازہترینصورتحال
ملک گیر ٹیکہ کاری مہم کے تحت اب تک 194.27 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد26,976ہے۔
فی الحال زیر علاج مریضوں کی شرح 0.06فیصد ہے۔
سردست ملک میں شفایابی کی شرح98.72 فیصد ہے۔
گزشتہ 24 گھنٹوں کے دوران 2,513مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,26,33,365ہوگئی ہے۔
پچھلے 24 گھنٹوں کے دوران3,714 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.21 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.32کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,07,716ٹیسٹ کئے گئے۔
وزارتِ تعلیم
تعلیم کے فروغ کے لئے فرانس کے ساتھ مفاہمت نامہ
نئی دہلی 6 اپریل ۔فروغ انسانی وسائل کے وزیر مملکت ڈاکر ستیہ پال سنگھ نے راجیہ سبھا میں ایک سوال کے تحریر ی جواب میں مطلع کیا کہ فرانس کی سرکردہ شخصیتوں کے ، بھارت کے حالیہ دورے کے دوران حکومت ہند اور فرانس کی حکومت کے درمیان تعلیمی اہلیت کو باہمی طور پر تسلیم کئے جانے سے متعلق ایک معاہدے پرد ستخط کئے گئے ۔
کسی دوسرے ملک کے ساتھ مفاہمت نامے پر دستخط کیا جانا کوئی یک طرفہ عمل نہیں ہے اور اس کا انحصار مختلف حقائق پر ہے ۔ جیسے اُس ملک میں جاری تعلیمی نظام ، اُس ملک کا رد عمل ، دوطرفہ تعلقات اور باہمی مفاد اس طرح کے مفاہمت نامے پر دستخط کئے جانے کے لئے ضروری ہیں ۔ کچھ صورتوں میں تو یہ نتیجہ جلدی سامنے آسکتا ہے جبکہ دیگر صورتوں میں یہ نتیجہ سامنے نہیں آتا یا اس میں تاخیر ہوتی ہے ۔ دیگر الفاظ میں کسی ملک کے ساتھ سمجھوتہ مذاکرات کے دوران عمل میں آتا ہے اور اس وجہ سے اس کے بارے میں پہلے سے کچھ نہیں کہا جاسکتا یا کوئی پیشگی منصوبہ نہیں بنایا جاسکتا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ا س ۔رم
U-1962
(Visitor Counter : 12
ریلوے کی وزارت
ہندوستانی ریلوے بجلی کے شعبے کی طرف سے ریک کی متوقع مانگ کو پورا کرنے کے لیے کوئلے کی نقل و حمل کو ترجیح دیتی ہے
فروری 23 میں پاور ہاؤسز کے لیے یومیہ 426.3 ریک لوڈ کیے گئے جبکہ فروری 22 میں یومیہ 399 ریک لوڈ کیے گئے
ریلوے کوئلے کی نقل و حمل کے لیے فعال انداز اپناتا ہے
ٹنیج اور این ٹی کے ایم کے لحاظ سے ہندوستانی ریلوے کے ذریعہ کوئلے کی نقل و حمل میں اس موجودہ مالی سال  میں 11.92فیصد اور 24.51فیصد کا اضافہ ہوا ہے۔ رواں مالی سال  میں بجلی کے شعبے کے لیے مختلف ذرائع سے ریک کی لوڈنگ 408 ریک یومیہ ہے جبکہ گزشتہ سال 344 ریک یومیہ تھی یعنی 64 ریک یومیہ کا اضافہ۔ فروری 2023 کے مہینے میں پاور ہاؤسز کے لیے یومیہ 426.3 ریک لوڈ کیے گئے ہیں جبکہ فروری میں 399 ریک یومیہ تھے، یعنی 27.3 ریک کا اضافہ۔ آنے والے مالی سال میں بجلی کے شعبے کی جانب سے ریک کی متوقع مانگ کو پورا کرنے کے لیے، درج ذیل اقدامات کیے گئے ہیں:-
a) کوئلہ لے جانے والی ویگنوں کی زیادہ شمولیت - 7692 BOXNHL اور 1052 BOBRN ویگنوں کو اپریل-22 سے جنوری-23 کے دوران شامل کیا گیا ہے۔ لگ بھگ 32,534 BOXNHL اور 2450 BOBRN ویگنوں کے انڈینٹ زیر التواء ہیں۔
ب) رواں مالی سال کے دوران، فروری 23 کے آخر تک آئی آر کے بیڑے میں 1018 مال بردار انجن شامل کیے گئے ہیں۔ یہ اضافہ جاری رہنے کی توقع ہے۔
سی)۔ 4500 کلومیٹر کے نئے ٹریک 2022-23 میں شروع ہونے کی توقع ہے، جن میں سے زیادہ تر کوئلہ لے جانے والے راستوں پر ہے۔ اس سے کوئلہ لے جانے والے ریکوں کی تبدیلی میں مزید بہتری آئے گی۔
ڈی) اگلے چند سالوں میں بڑھتی ہوئی مانگ کو مدنظر رکھتے ہوئے، تقریباً 100 پروجیکٹوں پر مشتمل ایک لاکھ کروڑ کی منصوبہ بند سرمایہ کاری کے ساتھ انرجی کوریڈور کی ایک جامع منصوبہ بندی کی گئی ہے۔
ش ح۔ ش ت۔ج
Uno-2475
(Visitor Counter : 35
وزارت دفاع
دہلی کینٹ میں این سی سی گھڑسواری شو 2023 کا انعقاد
باوقار این سی سی گھڑسواری شو 2023 کا انعقاد 17 جنوری 2023 کو دہلی کینٹ میں نئی دہلی میں کیا گیا۔ انڈر آفیسرز کپل شرما اور شاکشی تنور کو بالترتیب لڑکے اور لڑکی کے زمرے میں بہترین گھڑسواری کی ٹرافی کا فاتح قرار دیا گیا۔ بھارتی فوج کے کوارٹر ماسٹر جنرل لیفٹیننٹ جنرل راجندر دیوان نے جیتنے والوں میں ٹرافیاں اور انعامات تقسیم کئے۔ اپنے خطاب میں لیفٹیننٹ جنرل دیوان نے این سی سی کیڈٹس کی بہترین سواری کی مہارت اور گھڑ سواری کو سراہا۔
این سی سی اپنے کیڈٹس کو گھڑ سواری کی خصوصی سہولت فراہم کرتا ہے۔ ڈائریکٹر جنرل این سی سی لیفٹننٹ جنرل گربیرپال سنگھ نے کہا کہ این سی سی کے پاس 325 گھوڑے ہیں جو اپنے کیڈٹس کو تربیت فراہم کرتے ہیں تاکہ نوجوانوں میں اسپورٹس مین شپ کے جذبے کے علاوہ ہمت، استقامت اور نظم و ضبط کی خصوصیات پیدا کی جا سکیں۔ کیڈٹس نے 2022 میں مختلف علاقائی گھڑسواری شوز میں سونے کے چار، چاندی کے دس اور کانسے کے سات تمغے جیتے ہیں۔
ریماؤنٹ اینڈ ویٹرنری یونٹس  کے لڑکے اور لڑکیوں کے کیڈٹس کے درمیان بہترین گھڑسوار کا انتخاب کرنے کے لیے ہر سال این سی سی گھڑسواری شو کا انعقاد کیا جاتا ہے۔ کل ہند سطح پر بہترین گھڑسوار کا مقابلہ سال 1967 میں متعارف کرایا گیا تھا۔ مقابلے کا بنیادی مقصد حصہ لینے کے جذبہ، گھڑ سواری کی مہارت اور کمال کو فروغ دینا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 78
وزارت اطلاعات ونشریات
’دی نائٹ بیلانگس ٹو لورس‘ محبت اور خواہش کی ایک گہری داستان ہے: اِفّی 52 کے موقع پر پریس کانفرنس کے دوران جولین ہلموئینی کا اظہار خیال
پنجی، 26 نومبر 2021
’دی نائٹ بیلانگس ٹو لورس‘ کے ہدایت کار جولین ہلموئینی نے آج 52 ویں اِفّی کے شانہ بہ شانہ منعقدہ پریس کانفرنس کے دوران کہا کہ یہ فلم محبت اور خواہش کی ایک گہری داستان ہے۔
جولین نے کہا کہ یہ فلم ایک زبردست رومانی داستان پیش کرتی ہے۔ انہوں نے کہا کہ، ’’اس رومانی شدت کو برقرار رکھنے کے لیے ہم نے اس فلم کو صرف دو کرداروں کے ساتھ ایک سنگل سیٹ میں شوٹ کیا۔‘‘
فلم میں متعدد عریاں مناظر شامل کرنے کے سوال پر ردعمل کا اظہار کرتے ہوئے، ڈائرکٹر نے کہا کہ محبت اور قربت کی متانت کو برقرار رکھنے کے لیے ان کی ٹیم نےان مناظر کو شامل کرنے کا فیصلہ کیا۔ انہوں نے مزید کہا کہ ’’ہم نے کرداروں کے درمیان جنسی قربت کو فطری انداز میں دکھانے کی کوشش کی ہے اور عریاں مناظر کہانی کے مطابق پیش کیے گئے ہیں۔‘‘
ایک سجھاؤ کی حمایت کرتے ہوئے ، انہوں نے کہا کہ ایک ہدایت کار کے پاس کہانی کو مؤثر انداز میں کہنے کے لیے اظہار کی آزادی ہونی چاہے ۔ انہوں نے مزید کہا، ’’جیسی فلم ہم نے بنائی ہے اسے بنانے کے لیے اجتماعی فیصلہ لیا گیا تھا، اور اسے دنیا بھر میں شائقین کے ذریعہ خوب پذیرائی حاصل ہوئی ہے۔‘‘
اس فلم کو ورلڈ پینورما کے حصے کے طور پر گذشتہ روز اِفّی میں دکھایا گیا۔
دی نائٹ بیلانگس ٹو لورس۔ فرانسیسی زبان کی فلم

ہدایت کار کے بارے میں: جولین ہلموئینی 1979 میں پیدا ہوئے ایک فرینچ ہدایت کار ہیں۔ سنیما میں بیچلر ڈگری حاصل کرنے کے بعد، انہوں نے 2006 میں ہدایت کاری کے شعبہ لا فیمیس سے گریجویشن مکمل کی۔ 2005 اور 2008کی مدت میں تین مختصر فلموں کی ہدایت کاری کے بعد ، انہوں نے 2019 میں اپنی اولین فیچر فلم لا نوئت آکس امانتس کی ہدایت کاری کی۔
فلم کے بارے میں: یہ لہروں اور چٹانوں کی ملاقات کی کہانی ہے۔ ایک ہفتے میں اس کی شادی ہونے والی ہے۔ وہ برسوں سے لطف اندوزی میں یقین نہیں رکھتی ہے۔ وہ دونوں ملتے ہیں۔ بات کرتے ہیں۔ وہ غیر مشروط طور پر ایک رات کے لیے، ایک دوسرے کو بطور تحفہ حاصل کرنے کی خواہش رکھتے ہیں۔
اس فلم کو ایتھنس بین الاقوامی فلمی میلہ 2021 کے لیے بھی منتخب کیا گیا تھا۔
فلم کے اداکار اور عملہ
پروڈیوسر: نکولس بریویئر
ڈی او پی: یوآن ڈی مونٹ گرانڈ
ایڈیٹر: کیڈرک لی فلوچ
اداکار: لورا ملر، شیمکی لوتھ
صدر جمہوریہ کا سکریٹریٹ
سری لنکا کے صدر نے صدر جمہوریہ سے ملاقات کی
ڈیموکریٹک سوشلسٹ ریپبلک آف سری لنکا کے صدر عزت مآب جناب رانیل وکرما سنگھے نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
صدر وکرما سنگھے کا ہندوستان میں خیر مقدم کرتے ہوئے صدر جمہوریہ ہند نے کہا کہ سری لنکا ہندوستان کی ’نیبرہڈ فرسٹ‘ پالیسی اور ساگر  وژن میں ایک خاص مقام رکھتا ہے۔ گزشتہ ایک سال میں سری لنکا کے معاشی چیلنجوں سے نمٹنے کے لیے ہندوستان کی کثیر جہتی حمایت سری لنکا کے ساتھ دو طرفہ تعلقات کے لیے ہندوستان کی دیرینہ وابستگی کا ثبوت ہے۔ انہوں نے زور دے کر کہا کہ ضرورت کی گھڑی میں ہندوستان ہمیشہ سری لنکا کے ساتھ کھڑا رہا ہے اور مستقبل میں بھی ایسا کرتا رہے گا۔
صدر جمہوریہ نے کہا کہ ہماری شراکت داری پائیدار اور ہمارے دونوں ممالک اور بحر ہند کے بڑے خطے کے عام لوگوں کے لیے فائدہ مند ہے۔
دونوں رہنماؤں نے کہا کہ ہندوستان اور سری لنکا کئی شعبوں میں بہت سے اہم منصوبوں پر کام کر رہے ہیں، اور یہ کہ ہندوستان-سری لنکا ترقیاتی شراکت داری نے سری لنکا کے لوگوں کی زندگیوں پر مثبت اثر ڈالا ہے۔
صدر جمہوریہ نے کہا کہ ہندوستان صدر وکرما سنگھے کی قیادت میں سری لنکا کے ساتھ اپنی ترقیاتی شراکت داری کو جاری رکھنے اور مضبوط کرنے کا منتظر ہے۔